ddrg/super_eurlex huggingface dataset:
(6)

Program nakupa vrednostnih papirjev javnega sektorja na sekundarnih trgih, ki je eden od programov, ki sestavljajo program nakupa vrednostnih papirjev, je sorazmeren ukrep za zmanjševanje tveganj v zvezi z obeti glede gibanja cen, saj ti programi dodatno olajšujejo denarne in finančne pogoje, vključno s tistimi, ki so pomembni za posojilne pogoje za nefinančne družbe in gospodinjstva v euroobmočju, in s tem podpira skupno potrošnjo in naložbe v euroobmočju ter nazadnje prispeva k vrnitvi stopnje inflacije na raven, ki je v srednjeročnem obdobju pod 2 %, vendar blizu te vrednosti. V okolju, v katerem so ključne obrestne mere ECB blizu spodnje meje, je treba med ukrepe denarne politike Eurosistema vključiti programe nakupa vrednostnih papirjev, saj so to instrumenti, ki imajo velike možnosti za transmisijo v realno gospodarstvo.
(7)

Glede na to, da je propikonazol razvrščen kot strupen za razmnoževanje kategorije 1B v skladu z Uredbo (ES) št. 1272/2008 Evropskega parlamenta in Sveta (3) in zato izpolnjuje merilo za izključitev iz točke (c) člena 5(1) Uredbe (EU) št. 528/2012, se po nadaljnji razpravi z državami članicami zdi primerno, da se datum izteka odobritve odloži za krajše obdobje. Zato se predlaga, da se trajanje odobritve podaljša do 31. marca 2021.
(2)

Združeno kraljestvo je zagotovilo potrebna jamstva, zahtevana v Izvedbenemu sklepu 2012/137/EU, da bi se Združeno kraljestvo uvrstilo na seznam v Prilogi I k navedenemu izvedbenemu sklepu po koncu prehodnega obdobja iz Sporazumu o izstopu Združenega kraljestva Velika Britanija in Severna Irska iz Evropske unije in Evropske skupnosti za atomsko energijo (v nadaljnjem besedilu: sporazum o izstopu), brez poseganja v uporabo prava Unije za Združeno kraljestvo in v njem v zvezi s Severno Irsko v skladu s členom 5(4) Protokola o Irski/Severni Irski k sporazumu o izstopu v povezavi s Prilogo 2 k navedenemu protokolu. Ob upoštevanju jamstev, ki jih je zagotovilo Združeno kraljestvo, bi bilo treba navedeno tretjo državo vključiti v Prilogo I k Izvedbenemu sklepu 2012/137/EU.
(4)

V skladu s Sporazumom o izstopu Združenega kraljestva Velika Britanija in Severna Irska iz Evropske unije in Evropske skupnosti za atomsko energijo (v nadaljnjem besedilu: sporazum o izstopu), zlasti členom 5(4) Protokola o Irski/Severni Irski v povezavi s Prilogo 2 k navedenemu protokolu, se direktive 92/66/EGS, 2001/89/ES, 2003/85/ES in 2005/94/ES, kot tudi akti Komisije, ki na njej temeljijo, uporabljajo za Združeno kraljestvo in v njem v zvezi s Severno Irsko po koncu prehodnega obdobja, določenega v sporazumu o izstopu. Zato bi bilo treba sklice na Združeno kraljestvo v prilogah k odločbam 93/455/EGS, 1999/246/ES in 2007/24/ES nadomestiti s sklici na Združeno kraljestvo v zvezi s Severno Irsko.
(13)

Zato je treba sklice na harmonizirane standarde EN 301 908-2 V11.1.2, EN 301 908-13 V11.1.2, EN 302 217-2 V3.1.1 in EN 303 213-6-1 V2.1.1, ker so bili revidirani, in na harmonizirani standard EN 303 339 V1.1.1, ker se šteje za zastarelega, umakniti iz serije C Uradnega lista Evropske unije (7). V Prilogi III k Izvedbenemu sklepu (EU) 2020/167 so navedeni sklici na harmonizirane standarde, pripravljene v podporo Direktivi 2014/53/EU, ki so umaknjeni iz Uradnega lista Evropske unije. Zato je navedene sklice primerno vključiti v navedeno prilogo. Da bi proizvajalcem zagotovili dovolj časa za pripravo na uporabo harmoniziranih standardov EN 301 908-2 V13.1.1, EN 301 908-13 V13.1.1, EN 302 217-2 V3.2.2 in EN 303 213-6-1 V3.1.1, je treba umik sklicev na harmonizirane standarde EN 301 908-2 V11.1.2, EN 301 908-13 V11.1.2, EN 302 217-2 V3.1.1 in EN 303 213-6-1 V2.1.1 odložiti. Da bi proizvajalcem zagotovili tudi čas za pripravo na umik sklica na harmonizirani standard EN 303 339 V1.1.1, je treba umik sklica na navedeni standard odložiti.
Kot tiskovna predstavnica predsednika Belorusije je tesno povezana s predsednikom in je odgovorna za usklajevanje medijskih dejavnosti predsednika, med drugim za pripravo izjav in organizacijo javnih nastopov. To pomeni, da podpira Lukašenkov režim, tudi pri kampanji zatiranja in ustrahovanja s strani državnega aparata po predsedniških volitvah leta 2020. Predvsem s svojimi javnimi izjavami, ki jih je dala po predsedniških volitvah leta 2020 in v katerih je branila predsednika, hkrati pa kritizirala opozicijske aktiviste in miroljubne protestnike, je prispevala k resnemu ogrožanju demokracije in pravne države v Belorusiji.
(2)

Z Izvedbenim sklepom Sveta 2012/232/EU (2) je bilo Romuniji dovoljeno, da do 31. decembra 2014 omeji pravico do odbitka DDV na 50 % na nakup, nabavo znotraj Skupnosti, uvoz, najem ali zakup nekaterih cestnih motornih vozil in na DDV obračunan za izdatke, povezane s temi vozili, če se zadevno vozilo ne uporablja izključno za poslovne namene, ter da davčne zavezance oprosti obveznosti, da za druge namene kot za namene njihove dejavnosti, rabo takšnih vozil obravnavajo kot opravljanje storitev za plačilo na podlagi točke (a) člena 26(1) Direktive 2006/112/ES. Z Izvedbenim sklepom Sveta (EU) 2015/156 (3) je bilo obdobje veljavnosti Izvedbenega sklepa 2012/232/EU podaljšano do 31. decembra 2017. Z Izvedbenim sklepom Sveta (EU) 2017/2012 (4) je bila Romuniji dovoljena uporaba ukrepov odstopanja do dneva začetka veljavnosti pravil Unije, ki določajo, kateri izdatki v zvezi s cestnimi motornimi vozili niso upravičeni do polnega odbitka DDV, ali do 31. decembra 2020, pri čemer se upošteva zgodnejši datum.
18.

DIAB, Moussa Vzdevek: DIAB, Mousa

Spol: moški

Moussa Diab je odgovoren za hude kršitve človekovih pravic, vključno s trgovino z ljudmi ter ugrabitvami, posilstvi in uboji migrantov in beguncev, in je v njih neposredno sodeloval. Migrante in begunce je zadrževal v ujetništvu v nedovoljenem internacijskem taborišču v bližini mesta Bani Walid, kjer so bili deležni nečloveškega in poniževalnega ravnanja. Več migrantov in beguncev je bilo ubitih, ko so poskušali pobegniti iz taborišča.
(2)

vstavi se naslednji člen: „Člen 13a Projektna enota 1. EUAM RCA ima projektno enoto za opredeljevanje in izvajanje projektov. EUAM RCA bi morala po potrebi omogočati projekte, ki jih izvajajo države članice in tretje države v okviru svoje pristojnosti na področjih, povezanih z EUAM RCA, in v podporo njenim ciljem, ter zagotavljati svetovanje v zvezi s temi projekti. 2. EUAM RCA lahko ob upoštevanju odstavka 3 zaprosi za finančne prispevke držav članic ali tretjih držav za izvedbo projektov, ki dosledno dopolnjujejo druge ukrepe EUAM RCA, in sicer, če je projekt: (a) predviden v finančnem izkazu v zvezi s tem sklepom ali (b) vključen v izkaz med mandatom misije, in sicer s spremembo finančnega izkaza na zahtevo vodje misije. EUAM RCA s prispevajočimi državami sklene dogovor, v katerem so urejeni zlasti posebni postopki za obravnavo pritožb tretjih strani v zvezi s škodo, nastalo zaradi dejanj ali opustitev dejanj EUAM RCA pri uporabi sredstev, ki jih zagotovijo te države. Prispevajoče države se zaradi dejanj ali opustitev dejanj EUAM RCA pri uporabi sredstev, ki jih zagotovijo te države, v nobenem primeru ne morejo sklicevati na odgovornost Unije ali visokega predstavnika. 3. Finančne prispevke tretjih držav za projektno enoto mora odobriti PVO.“
(1)

v členu 2(1) se vstavijo naslednje točke (g), (h), (i), (j), (k), (l), (m), (n) in (o): „(g) „uporabnik aplikacije“ pomeni osebo, ki ima pametno napravo, na katero je prenesla in na kateri uporablja odobreno mobilno aplikacijo za sledenje stikom in opozarjanje; (h) „sledenje stikom“ pomeni ukrepe, izvedene zaradi sledenja osebam, ki so bile izpostavljene viru resne čezmejne nevarnosti za zdravje v smislu člena 3(c) Sklepa št. 1082/2013/EU Evropskega parlamenta in Sveta (*1); (i) „nacionalna mobilna aplikacija za sledenje stikom in opozarjanje“ pomeni aplikacijo programske opreme, odobreno na nacionalni ravni, ki deluje na pametnih napravah, zlasti pametnih telefonih, in je običajno zasnovana za široko in ciljno interakcijo s spletnimi viri, ki obdelujejo podatke o bližini in druge kontekstualne informacije, zbrane s številnimi senzorji, ki jih imajo pametne naprave, za namene sledenja stikom z osebami, okuženimi s SARS-CoV-2, in opozarjanja oseb, ki so bile morebiti izpostavljene SARS-CoV-2. Te mobilne aplikacije lahko z uporabo tehnologije Bluetooth zaznajo prisotnost drugih naprav in prek interneta izmenjujejo informacije z zalednimi strežniki; (j) „združevalni prehod“ pomeni mrežni prehod, s katerim Komisija upravlja prek varnega orodja informacijske tehnologije, ki prejema, hrani in daje na voljo minimalni nabor osebnih podatkov med zalednimi strežniki držav članic za namene zagotavljanja interoperabilnosti nacionalnih mobilnih aplikacij za sledenje stikom in opozarjanje; (k) „ključ“ pomeni edinstven kratkotrajen identifikator uporabnika aplikacije, ki prijavi, da je bil okužen s SARS-CoV-2, ali ki je bil morebiti izpostavljen SARS-CoV-2; (l) „preverjanje okužbe“ pomeni metodo, ki se uporablja za potrditev okužbe s SARS-CoV-2, in sicer samoprijava uporabnika aplikacije ali potrditev s strani nacionalnega zdravstvenega organa ali z laboratorijskim testom; (m) „zadevne države“ pomeni državo članico ali države članice, v katerih je bil uporabnik aplikacije v štirinajstih dnevih pred nalaganjem ključev in kjer je prenesel odobreno nacionalno mobilno aplikacijo za sledenje stikom in opozarjanje in/ali koder je potoval; (n) „država izvora ključev“ pomeni državo članico, v kateri se nahaja zaledni strežnik, ki je ključ naložil na združevalni prehod; (o) „podatki iz evidence“ pomeni samodejni zapis dejavnosti v zvezi z izmenjavo in dostopom do podatkov, obdelanih prek združevalnega prehoda, ki zajema predvsem vrsto, datum in čas dejavnosti obdelave ter identifikator osebe, ki obdeluje podatke. (*1) Sklep št. 1082/2013/EU Evropskega parlamenta in Sveta z dne 22. oktobra 2013 o resnih čezmejnih nevarnostih za zdravje in o razveljavitvi Odločbe št. 2119/98/ES (UL L 293, 5.11.2013, str. 1).“;"
(7)

Eden od učinkov ukrepa je dejstvo, da dobavitelji, ki so davčni zavezanci, ne morejo izravnati DDV, ki so ga plačali za dobavljene izdelke ali storitve, z DDV, ki so ga prejeli od svojih strank. Ti dobavitelji bodo morda ves čas v položaju upnika in bodo morda morali od davčne uprave zahtevati dejansko vračilo DDV, ki so ga plačali za dobavljene izdelke ali storitve. Po informacijah, ki jih je predložila Italija, so davčni zavezanci, ki izvajajo transakcije, za katere se uporablja mehanizem deljenega plačila, prednostno upravičeni do prejetja plačila ustreznih dobropisov DDV, v mejah kreditnega limita, ki izhaja iz takih transakcij,. Ta praksa pomeni, da se zahteve za vračilo, povezane z mehanizmom deljenega plačila, obravnavajo prednostno tako med predhodno preiskavo kot med plačilom zneskov, dolgovanih za neprednostna vračila.
(3)

Evropski ocenjevalni dokumenti, ki so jih pripravili in sprejeli organi za tehnično ocenjevanje, se nanašajo na naslednje gradbene proizvode: — komplet na osnovi polimernih membran za vodotesno zatesnitev notranjih in zunanjih sten ter tal mokrih območij in bazenov, — kompleti za kompozitni zunanji toplotnoizolacijski sistem z ometom na eno- ali večplastnih lesenih stenah, — toplotna izolacija iz nevezane mineralne volne, — plošče iz stisnjene naravne plute za toplotno in zvočno izolacijo, — tridimenzionalne plošče za pribijanje, — vijaki in navojne palice za uporabo v lesnih konstrukcijah, — profilirani aluminijasti žebelj za uporabo v lesenih konstrukcijah, — nosilni sestavljeni leseni izdelek: lamelirani iverni les (LSL), — točkovna vez – lastovičji rep iz vezanega lesa za križno lameliran les, — sestavljeni leseni nosilci in stebri, — mrežasti nosilci za povečevanje prebojne trdnosti stropnih plošč in stebrov, — izolacijski gradbeni element za zidane zidove, — navpični centrifugalni regulator pretoka za meteorne vode, — gabionski zaboji, vzmetnice in vreče iz šestkotne pravilno zvite mreže s kovinskim predhodnim premazom ter z ali brez dodatnega organskega premaza, — ploski strešniki iz recikliranih umetnih mas za samonosilno in/ali popolnoma podprto nezvezno položeno strešno kritino in/ali zunanje obloge, — strešna svetilka z lepljenim ali mehansko pritrjenim pokrivnim steklom, — fiksno strešno okno s povečano protipožarno odpornostjo, — sistem vpenjal za povezovanje betonskih polizdelkov, — zunaj vezani kompozitni sistemi z anorgansko matriko za ojačitev betonskih in zidanih konstrukcij.
SKLEP SVETA (EU) 2020/680

z dne 18. maja 2020

o stališču, ki se v imenu Evropske unije zastopa v Odboru za storitve in naložbe, ustanovljenem na podlagi Celovitega gospodarskega in trgovinskega sporazuma (CETA) med Kanado na eni strani ter Evropsko unijo in njenimi državami članicami na drugi strani, v zvezi s sprejetjem kodeksa ravnanja za člane Sodišča, člane Pritožbenega sodišča in mediatorje

SVET EVROPSKE UNIJE JE –

ob upoštevanju Pogodbe o delovanju Evropske unije in zlasti prvega pododstavka člena 207(4) v povezavi s členom 218(9) Pogodbe,

ob upoštevanju predloga Evropske komisije,

ob upoštevanju naslednjega:

(1) Sklep Sveta (EU) 2017/37 (1) določa podpis, v imenu Evropske unije, Celovitega gospodarskega in trgovinskega sporazuma (CETA) med Kanado na eni strani ter Evropsko unijo in njenimi državami članicami na drugi strani (2) (v nadaljnjem besedilu: Sporazum). Sporazum je bil podpisan 30. oktobra 2016.

(2) Sklep Sveta (EU) 2017/38 (3) določa, da se deli Sporazuma začasno uporabljajo, kar vključuje vzpostavitev Odbora za storitve in naložbe. Sporazum se začasno uporablja od 21. septembra 2017.

(3) V skladu s členom 26.2.4 Sporazuma Odbor za storitve in naložbe lahko sprejme odločitve, kadar je tako določeno v Sporazumu.

(4) V skladu s členom 8.44.2 Sporazuma Odbor za storitve in naložbe sprejme sklep o kodeksu ravnanja za člane Sodišča, člane Pritožbenega sodišča in mediatorje, ki se uporablja v sporih, ki izhajajo iz poglavja osem (Naložbe) Sporazuma.

(5) Za zagotovitev učinkovitega izvajanja Sporazuma je zato primerno določiti stališče, ki se v imenu Unije zastopa v Odboru za storitve in naložbe, na podlagi osnutka Sklepa Odbora za storitve in naložbe o kodeksu ravnanja –

SPREJEL NASLEDNJI SKLEP:

Člen 1 Stališče, ki se v imenu Evropske unije zastopa v Odboru za storitve in naložbe v zvezi s sprejetjem kodeksa ravnanja za člane Sodišča, člane Pritožbenega sodišča in mediatorje, temelji na osnutku Sklepa Odbora za storitve in naložbe (4).

Člen 2 Ta sklep začne veljati na dan začetka veljavnosti Sporazuma.

V Bruslju, 18. maja 2020 Za Svet Predsednik G. GRLIĆ RADMAN

(1) Sklep Sveta (EU) 2017/37 z dne 28. oktobra 2016 o podpisu, v imenu Evropske unije, Celovitega gospodarskega in trgovinskega sporazuma (CETA) med Kanado na eni strani ter Evropsko unijo in njenimi državami članicami na drugi strani (UL L 11, 14.1.2017, str. 1).

(2) UL L 11, 14.1.2017, str. 23.

(3) Sklep Sveta (EU) 2017/38 z dne 28. oktobra 2016 o začasni uporabi Celovitega gospodarskega in trgovinskega sporazuma (CETA) med Kanado na eni strani ter Evropsko unijo in njenimi državami članicami na drugi strani (UL L 11, 14.1.2017, str. 1080).

(4) Glejte dokument ST 6966/20 na http://register.consilium.europa.eu.
(5)

Po sprejetju izvedbenega sklepa, o katerem so bile države članice uradno obveščene z dokumentom C(2019) 8591 29. novembra 2019, je postalo jasno, da se seznam, sprejet z navedenim izvedbenim sklepom, razlikuje od seznama, ki je bil odboru za habitate predložen za mnenje, saj so bile v slednjem tiskarske napake glede površine sedmih območij v Španiji in enega na Irskem. Zato je treba navedeni izvedbeni sklep razveljaviti in po novem posvetovanju z odborom za habitate sprejeti trinajsto posodobitev seznama območij, pomembnih za Skupnost, v atlantski biogeografski regiji, in sicer z učinkom od datuma uradnega obvestila o razveljavitvi izvedbenega sklepa.
(2)

Poleg tega Izvedbeni sklep Komisije 2014/709/EU (2) določa nadzorne ukrepe za zdravje živali v zvezi z afriško prašičjo kugo v državah članicah ali na njihovih območjih, kot je navedeno v Prilogi k navedenemu sklepu (v nadaljnjem besedilu: zadevne države članice), in v vseh državah članicah v zvezi s premiki divjih prašičev ter obveznosti glede obveščanja. V Prilogi k Izvedbenemu sklepu 2014/709/EU so nekatera območja zadevnih držav članic razmejena in navedena po različnih stopnjah tveganja zaradi epidemioloških razmer glede navedene bolezni, vključno s seznamom območij z visokim tveganjem. Priloga je bila večkrat spremenjena, da bi se upoštevale spremembe epidemioloških razmer glede afriške prašičje kuge v Uniji, ki jih je bilo treba vključiti v navedeno prilogo.
„(g)

prodajo, dobavo, prenos ali izvoz orožja kalibra 14,5 mm ali manjšega kalibra ter streliva in sestavnih delov, posebej oblikovanih za tovrstno orožje, ter neoboroženih kopenskih vojaških vozil in kopenskih vojaških vozil, opremljenih z orožjem kalibra 14,5 mm ali manjšega kalibra, varnostnim silam Srednjeafriške republike, tudi državnim civilnim institucijam kazenskega pregona, kadar so to orožje, strelivo, sestavni deli in vozila namenjeni izključno v podporo procesu reforme varnostnega sektorja v Srednjeafriški republiki ali za uporabo v tem procesu, kot je vnaprej uradno obveščen odbor;“.
člen 1 se nadomesti z naslednjim:

„Člen 1

Posebni predstavnik Evropske unije

Mandat Natalije APOSTOLOVE kot posebne predstavnice Evropske unije (PPEU) na Kosovu se podaljša do 31. avgusta 2020. Svet lahko na podlagi ocene Političnega in varnostnega odbora (PVO) in predloga visokega predstavnika Unije za zunanje zadeve in varnostno politiko (VP) odloči, da mandat PPEU predčasno preneha.“;
Popravek Delegiranega sklepa Komisije (EU) 2020/2219 z dne 22. decembra 2020 o enakovrednosti razmnoževalnega in sadilnega materiala zelenjadnic, razen semena, ter razmnoževalnega materiala sadnih rastlin in sadnih rastlin, namenjenih za pridelavo sadja, ki so proizvedeni v Združenem kraljestvu

( Uradni list Evropske unije L 438 z dne 28. decembra 2020 )

Naslovnica, kazalo vsebine, in stran 66, naslov:

besedilo:

„Delegirani sklep Komisije (EU) 2020/2219 z dne 22. decembra 2020 o enakovrednosti razmnoževalnega in sadilnega materiala zelenjadnic, razen semena, ter razmnoževalnega materiala sadnih rastlin in sadnih rastlin, namenjenih za pridelavo sadja, ki so proizvedeni v Združenem kraljestvu“

se glasi:
Popravek Sklepa Sveta (EU) 2020/2252 z dne 29. decembra 2020 o podpisu, v imenu Unije, in začasni uporabi Sporazuma o trgovini in sodelovanju med Evropsko unijo in Evropsko skupnostjo za atomsko energijo na eni strani ter Združenim kraljestvom Velika Britanija in Severna Irska na drugi strani in Sporazuma med Evropsko unijo ter Združenim kraljestvom Velika Britanija in Severna Irska o varnostnih postopkih za izmenjavo in varovanje tajnih podatkov

( Uradni list Evropske unije L 444 z dne 31. decembra 2020 )

Stran 8, člen 7, prvi odstavek, točki (a) in (b):

besedilo:

„(a) predvideni sporazum je združljiv z določbami iz Sporazuma o trgovini in sodelovanju ali delovanjem notranjega trga in navedenega delovanja ne sme ogrožati;

(b) predvideni sporazum je združljiv s pravom Unije in ne sme ogrožati doseganja cilja zunanjega delovanja Unije na zadevnem področju ali kako drugače škodovati interesom Unije;“

se glasi:

„(a) predvideni sporazum je združljiv z delovanjem Sporazuma o trgovini in sodelovanju ali notranjega trga in navedenega delovanja ne ogroža;
Popravek Delegiranega sklepa Komisije (EU) 2020/2239 z dne 23. decembra 2020 o podaljšanju ukrepa, ki ga je sprejel izvršilni organ Združenega kraljestva Health and Safety Executive za dostopnost na trgu in uporabo proizvodov za razkuževanje rok na podlagi formulacije 2, ki jo priporoča SZO, v skladu z Uredbo (EU) št. 528/2012 Evropskega parlamenta in Sveta

( Uradni list Evropske unije L 436 z dne 28. decembra 2020 )

Naslovnica, kazalo vsebine, in stran 32, naslov:

besedilo:

„Delegirani sklep Komisije (EU) 2020/2239 z dne 23. decembra 2020 o podaljšanju ukrepa, ki ga je sprejel izvršilni organ Združenega kraljestva Health and Safety Executive za dostopnost na trgu in uporabo proizvodov za razkuževanje rok na podlagi formulacije 2, ki jo priporoča SZO, v skladu z Uredbo (EU) št. 528/2012 Evropskega parlamenta in Sveta“

se glasi:
Popravek Izvedbenega sklepa Komisije (EU) 2020/674 z dne 15. maja 2020 o predlagani evropski državljanski pobudi „Uvedba univerzalnega temeljnega dohodka (UTD) v celotni EU“

( Uradni list Evropske unije L 158 z dne 20. maja 2020 )

Stran 3, naslov:

besedilo:

se glasi:

Stran 3, uvodna izjava 1:

besedilo:

„Cilj predlagane evropske državljanske pobude ‚Uvedba univerzalnega temeljnega dohodka (UTD) v celotni EU‘, kot jo je skupina organizatorjev spremenila v odziv na dopis Komisije z dne 19. februarja 2020 (2), je ‚uvesti univerzalni temeljni dohodek v celotni EU, kar bi vsaki osebi zagotovilo materialno osnovo in možnost za sodelovanje v družbi kot del njene gospodarske politike. Ta cilj se doseže v okviru pristojnosti, ki jih EU podeljujeta Pogodbi‘. Organizatorji od Komisije zahtevajo, da pripravi predlog o univerzalnem temeljnem dogodku v celotni Uniji, ki zmanjšuje regionalne razlike za okrepitev ekonomske, socialne in teritorialne kohezije v Uniji, in navajajo, da bi ‚s tem uresničili cilj skupne izjave Evropskega sveta, Evropskega parlamenta in Evropske Komisije iz leta 2017, da bodo ‚EU in njene države članice podpirale tudi učinkovite, trajnostne in pravične sisteme socialne zaščite, s katerimi se bo zajamčil osnovni dohodek‘ za preprečevanje neenakosti‘.“
(5)

Republika Moldavija je Unijo zaprosila za spremembo Priloge XV-C k Sporazumu, da se poveča obseg uvoza pšenice (moke in peletov), ječmena (moke in peletov), koruze (moke in peletov) in predelanih žit za sprožitev mehanizma za preprečevanje izogibanja iz člena 148 Sporazuma.
(8)

Trije kandidati z ožjega seznama so 26. februarja 2019 nastopili pred Odborom za državljanske svoboščine, pravosodje in notranje zadeve Evropskega parlamenta in pred Odborom Evropskega parlamenta za proračunski nadzor. Konferenca predsednikov Evropskega parlamenta je 7. marca 2019 odločila, da je kandidatka Evropskega parlamenta Laura Codruța KÖVESI, in to odločitev potrdila 18. julija 2019.
(3)

Primerno je določiti stališče, ki se v imenu Unije zastopa na zasedanju A 31, saj bodo lahko spremembe Resolucije A.658(16) ter resolucija o smernicah za preglede odločilno vplivale na vsebino prava Unije, in sicer na Direktivo 2014/90/EU Evropskega parlamenta in Sveta (1), Izvedbeno uredbo Komisije (EU) 2019/1397 (2) in Uredbo (ES) št. 391/2009 Evropskega parlamenta in Sveta (3).
1.4

Stališča članic glede prihodnjega izvajanja odstavka 4 mehanizma za prenizko izpolnitev kvot in povezanih določb o posebni in pristranski obravnavi so bila različna. Nekatere članice v razvoju so trdile, da se določbe o posebni in pristranski obravnavi iz sklepa iz Balija o tarifnih kvotah ne bi smele omiliti, druge pa so poudarile, da posebna in pristranska obravnava za države v razvoju ne bi smela privesti do izjem; nasprotno, države upravičenke v razvoju bi morale prevzeti obveznosti v zvezi z upravljanjem tarifnih kvot, ob upoštevanju njihove stopnje razvoja.